Diari Oficial de la Generalitat Valenciana


Sumari del DOGV 4337, del 17-09-2002 (2002/9710)

Informació pública del projecte d'urbanització corresponent al programa d'actuació integrada per al desenvolupament del sector Novenes de Calatrava.
----------------------------------------------------------------------------------------------------------------------------------------------------

### Dades del document

Número de DOGV
:   4337

Data del DOGV
:   17-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9710


Organisme emissor
:   Ajuntament de Borriana

Tipus de document
:   Anunci

Informació pública del projecte d'urbanització corresponent al programa d'actuació integrada per al desenvolupament del sector Novenes de Calatrava. [2002/F9710]
  
L'Alcaldia Presidència, en data 19 d'agost de 2002, va adoptar la següent resolució:
  
«Primer
  
Aprovar el projecte d'urbanització corresponent al programa d'actuació integrada per al desenvolupament del sector Novenes de Calatrava, amb un pressupost global de 39.836.674,54 euros (EM+19%GG i BI, sense IVA), i condicionar-ne l'execució a les disposicions previstes en l'acord d'aprovació del programa d'actuació integrada i les següents que consten en l'informe de l'enginyer municipal de 24 de juny de 2002:
  
- Primer d'iniciar-se les obres (acta de comprovació del replantejament), s'han d'aportar els convenis formulats amb les companyies subministradores (Iberdrola, Telefònica, etc.).
  
En este acte s'incorporarà, expressament, plànol modificat de la xarxa elèctrica on es detalle la nova ubicació del CT que s'ha de desplaçar de la parcel·la dotacional abans referida i els ajusts de línies corresponents.
  
- En relació amb la condició fixada en el acord d'aprovació del programa, sobre l'assistència i direcció tècniques durant l'execució de les obres, cal atenir-se als següents punts:
  
1. La direcció facultativa serà designada per l'ajuntament a proposta de l'urbanitzador. L'ajuntament es reserva la facultat de rebutjar la proposta, per raons d'incompatibilitat, incapacitat o oportunitat, degudament justificades, si n'hi havia.
  
2. L'urbanitzador proposarà així mateix una assistència tècnica per a garantir el correcte seguiment i control de les obres. El nomenament serà igualment ratificat per l'ajuntament, i hi seran aplicables les cauteles i reserves expressades en el punt anterior.
  
3. La proposta d'assistència tècnica contindrà almenys les següents especificacions:
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i paviments, obres de fàbrica, seguretat i salut, connexions, etc.).
  
- Pressupost, detallant costos de controls i d'assistència, justificant-ne l'import en relació amb les quanties habituals de control de qualitat i l'abast de la prestació (mínim 0,5% sobre PEM afectat).
  
4. L'assistència tècnica cursarà informes periòdics i resultats dels controls a la direcció facultativa i a l'ajuntament, de manera sistemàtica i simultània. l'ajuntament podrà formular les instruccions pertinents a l'assistència tècnica, amb coneixement de la direcció, amb el fi de garantir l'efectiu seguiment i control de les obres.
  
5. De conformitat amb el que estableix el programa, el cost de les actuacions descrites anirà amb càrrec als costos previstos en la proposició juridicoeconòmica, amb supervisió per l'Ajuntament del seu compliment i liquidació de mode similar al de les certificacions i liquidació de les obres.
  
- Hi són aplicables les disposicions relatives al replantejament, control i recepció de les obres establides en la legislació de contractes de l'Estat.
  
- S'ha d'aportar còpia (en suport magnètic adequat als mitjans informàtics municipals) de l'oportú projecte de urbanització, tant de la seua documentació gràfica com de l'escrita, i de la informació de l'obra realment realitzada.
  
Segon
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la Llei Reguladora de l'Activitat Urbanística.
  
Tercer
  
Publicar l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.
  
Quart
  
Notificar esta resolució als propietaris, i comunicar-los que, segons el tenor de l'article 71.3 de la Llei Reguladora de l'Activitat Urbanística, poden retribuir l'urbanitzador en metàl·lic sempre que ho sol·liciten mitjançant document públic i ho notifiquen a l'urbanitzador i a l'ajuntament dins dels 10 dies següents a la recepció d'esta notificació. La sol·licitud s'ha d'acompanyar de garantia, real o financera, bastant, que assegure el desembors de la retribució amb caràcter previ a l'exercici de qualssevol accions contra la seua liquidació.
  
Cinquè
  
Contra la present resolució, com a acte que posa fi a la via administrativa, escau interposar, en el termini d'un mes comptador des de la seua notificació, recurs potestatiu de reposició davant esta Alcaldia, o, en el termini de dos mesos, recurs contenciós administratiu davant la sala d'esta jurisdicció del Tribunal Superior de Justícia de la Comunitat Valenciana, de conformitat amb el que disposa en l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.»
  
Cosa que es fa pública per a coneixement general, de conformitat amb el que disposa l'article 34 de la Llei Reguladora de l'Activitat Urbanística de la Generalitat Valenciana, Llei 6/1994, de 15 de novembre.